**INKASATOR d.o.o.**

**Karlovac**

**Trg hrvatskih branitelja 4, koji zastupa**

Uprava Društva u ime i za račun vlasnika stanova, poslovnih prostora i zajedničkih suvlasničkih dijelova zgrada koje su na upravljanju kod ovog Društva raspisuje

 **POZIVNI NATJEČAJ**

 **ZA TROGODIŠNJE IZVOĐENJE OBVEZNIH RADOVA**

Pozivaju se pravne i fizičke osobe registrirane za obavljanje gospodarske djelatnosti da podnesu ponudu za izvođenje radova na održavanju zajedničkih dijelova i uređaja građevina na području Grada Karlovca kojim upravlja Inkasator d.o.o. Karlovac. **Prikupljanje ponuda za održavanje i nabavu protupožarne opreme te periodični pregled vatrogasnih aparata.** Ovaj poziv raspisuje Upravitelj u ime suvlasnika višestambenih zgrada, odnosno pokreće postupak nabave za osobe koje nisu obveznici Zakona o javnoj nabavi (NOJN).

1. **PODACI O NARUČITELJU**

Inkasator d.o.o. Karlovac, Trg hrvatskih branitelja 4, 47 000 Karlovac, OIB: 51671452481

**Osobe zadužene za komunikaciju sa gospodarskim subjektima**

Tomislav Franjković

Telefon: +385 47 694 768

e-adresa: tomislav.franjkovic@inkasator.hr

1. **PREDMET NABAVE**
2. Održavanje vatrogasnih aparata sukladno Pravilniku o vatrogasnim aparatima te Zakonu o zaštiti od požara.
3. Nabava opreme za zaštitu od požara po potrebi i to: novi vatrogasni aparati, zaštitni ormarić vatrogasnog aparata, opremanje hidrantskih ormarića, razno.
4. **KOLIČINA PREDMETA NABAVE**

Predmeti nabave navedeni u točki 2. pod a i b izvode se i isporučuju na stambenim zgradama u Karlovcu, Ozlju, Vrbovskom i Vojniću. Ukupno se radi o 658 ulaza, odnosno o 523.369,00 m2 prostora na upravljanju na dan 24.11.2020. godine.

1. **UVJETI NABAVE**
* Način izvršenja: ugovor.
* Rok valjanosti ponude najmanje 30 dana od dana određenog za dostavu ponude.
* Cijena obuhvaća vrijednost cjelokupnog predmeta nabave, nepromjenjiva je i izražava se u kunama. U cijenu ponude bez poreza na dodanu vrijednost moraju biti uračunati svi troškovi i popusti.
1. **MJESTO ISPORUKE**

Stambene zgrade u portfelju upravljanja tvrtke Inkasator d.o.o. na području grada Karlovca, Ozlja, Vrbovskog i općine Vojnić.

1. **ROK ISPORUKE/IZVRŠENJE PREDMETA NABAVE**

Ponuditelj se obvezuje krenuti sa radnjama koje su predmet nabave pod točkom 2. a) odmah po potpisivanju ugovora, a za radnje pod točkom 2. b) po zaprimanju zasebnih narudžbenica u roku od 24,00 sata.

1. **ROK I UVJETI PLAČANJA**

Plaćanje se vrši po ispostavljenom računu koji mora sadržavati broj ugovora te sve popratne upisnike, a ukoliko se radi o narudžbenici broj narudžbenice. Račun mora biti ovjeren od strane predstavnika zgrade pečatom i potpisom. Uredno ispunjen i ovjeren račun predaje se na urudžbeni zapisnik tvrtke Inkasator. Pravilno ispunjen i ovjeren račun platit će se u roku 15 dana od dana zaprimanja i kontrole izvršenih radova. Ukoliko se utvrdi da kvaliteta radova ne odgovara, nisu postavljene sve potrebne naljepnice ili su postavljene neodgovarajuće naljepnice račun će biti vraćen Izvršitelju.

1. **DOKAZI SPOSOBNOSTI**

Ponuditelj može dokazati sposobnost za obavljanje profesionalne djelatnosti, tehničku i stručnu sposobnost koje se obavezno prilažu uz ponudu. U slučaju postojanja sumnje u istinitost podataka navedenih u dokumentima koje su ponuditelji dostavili, Naručitelj može radi provjere istinitosti podataka od Ponuditelja zatražiti da u primjerenom roku dostavi izvornike ili ovjerene preslike tih dokumenata i/ili obratiti se izdavatelju dokumenata i/ili nadležnim tijelima. Naručitelj ima pravo nakon otvaranja ponuda, ali prije donošenja Odluke o odabiru, zatražiti dokaze o sposobnosti koje ponuditelj nije dostavio, koji su nepotpuni i/ili njihova pojašnjenja.

* 1. **Dokaz sposobnosti za obavljanje profesionalne djelatnosti**
1. Ponuditelj u ponudi dostavlja dokaze upisa u sudski, obrtni, strukovni ili drugi odgovarajući registar države sjedišta gospodarskog subjekta.
2. Ovlaštenja za servis vatrogasnih aparata proizvođača/zastupnika tvrtki koje su zastupljene u portfelju Naručitelja, a to su: PASTOR – TVA d.d., VATRO-SERVIS d.o.o., IV-ER-KVC d.o.o., KLALEDA d.o.o., ZIEGLER d.o.o., VATROMAX K.M.B. d.o.o., LUVETI d.o.o., ZIS d.o.o., M.G.S. Grupa d.o.o.
3. Dokaz da direktor ili druga odgovorna osoba nije pravomoćno osuđena i da nije pod optužbom za kaznena djela protiv gospodarstva u zadnjih pet godina, ne stariji od 30 dana - u originalu (Općinski sud).
4. Dokaz o uspješnosti poslovanja, BON-1, BON-2 ( ne stariji od 30 dana).
5. Potvrda o plaćenim svim vrstama poreza i obveza za 2019. godinu (mirovinsko, zdravstveno, porezi i doprinosi)- u originalu.

Tvrtka Inkasator d.o.o. provjerit će dali je ponuditelj ispunio sve dospjele novčane obveze po bilo kojoj osnovi prema Gradu Karlovcu i trgovačkim društvima:

Vodovod i kanalizacija d.o.o. Karlovac, Zelenilo d.o.o. Karlovac, Čistoća d.o.o. Karlovac, Mladost d.o.o. Karlovac, Inkasator d.o.o. Karlovac, Hrvatski radio Karlovac, Gradska toplana d.o.o. i Hostel Karlovac d.o.o. Selce (smatra se da je novčana obveza ispunjena kada banci kod koje se vodi račun vjerovnika stigne novčana doznaka u njegovu korist).

* 1. **Dokaz tehničke i stručne sposobnosti**

Ovim dokazima ponuditelj dokazuje da ima iskustvo u obavljanju poslova koji su predmet nabave, što je naručitelju bitno kako bi smanjio rizik pojave neurednog izvršenja Ugovora s obzirom na vrstu, obim i složenost predmeta nabave.

1. Potvrde o uredno ispunjenim višegodišnjim ugovorima iz prethodnih godina od 2015. godine pa do danas iz područja održavanja vatrogasnih aparata. Najmanje tri potvrde ugovora koje moraju sadržavati sljedeće podatke:
* Naziv druge ugovorne strane,
* Trajanje ugovornog odnosa,
* Vrijednost ugovora,
* Navod jesu li usluge uredno izvršene.

b)Pisana izjava Ponuditelja o kontinuiranom posjedovanju ovlaštenja za servis vatrogasnih aparata u zadnje tri godine (2017,2018,2019) bez privremenih suspenzija i to od proizvođača vatrogasnih aparata i/ili zastupnika : PASTOR – TVA d.d., VATRO-SERVIS d.o.o., IV-ER-KVC d.o.o., KLALEDA d.o.o., ZIEGLER d.o.o., VATROMAX K.M.B. d.o.o., LUVETI d.o.o., ZIS d.o.o., M.G.S. Grupa d.o.o.

 Naručitelj može izravno od druge ugovorne strane zatražiti provjeru istinitosti podataka.

* 1. **Obrazovne i stručne kvalifikacije**

Ponuditelj za potrebe dokazivanja obrazovnih i stručnih kvalifikacija treba u sklopu ponude dokazati da zapošljava osobe sa statusom stručne osobe – servisera sukladno Pravilniku o vatrogasnim aparatima, Pravilniku o pregledima i ispitivanju opreme pod tlakom i Zakonu o zaštiti od požara ( NN 101/2011, 74/2013, 75/2020, 92/2010).

Obrazovna i stručna kvalifikacija dokazuje se davanjem vlastoručno potpisane izjave ponuditelja.

1. **KRITERIJ ODABIRA PONUDE**

Kriterij odabira ponude je najniža cijena uz obvezu ispunjavanja svih uvjeta i zahtjeva definiranih unutar samog Poziva , te uz uvjet obavljanje radova sa vlastitim radnicima, bez angažiranja kooperanata. Sve ostale ponude se isključuju i ne razmatraju.

1. **JAMSTVO ZA UREDNO ISPUNJENJE UGOVORA**

Izjava ponuditelja da će prilikom potpisa ugovora predati Naručitelju bjanko zadužnicu na ime jamstva za uredno ispunjenje ugovora.

1. **ZAPISNIK O OTVARANJU I OCJENJIVANJU PONUDA**

Naručitelj otvara i ocjenjuje dostavljene ponude, o čemu se sastavlja zapisnik.

a) Zapisnik o otvaranju i ocjenjivanju ponuda sadržava najmanje:

 naziv i sjedište Naručitelja,

 mjesto, datum i sat početka i završetka otvaranja ponuda,

 predmet nabave,

  vrstu postupka nabave (sukladno ovom Pozivu),

 ime i prezime nazočnih osoba te njihove potpise,

 naziv i sjedište Ponuditelja, prema redoslijedu zaprimanja ponuda,

 cijenu ponude

 datum početka i završetka pregleda i ocjene ponuda,

 podatke o pojašnjenju u vezi s dokumentima/ponudama (uključujući podatke o ispravcima računskih pogrešaka), ako ih je bilo, analizu ponuda vezano uz ispunjenje zahtijeva u pogledu opisa predmeta nabave i tehničkih specifikacija, naziv i sjedište Ponuditelja čije ponude se odbijaju, uz obrazloženje razloga za odbijanje (i u slučaju neuobičajeno niske cijene), naziv Ponuditelja s kojim Naručitelj namjerava sklopiti Ugovor, popis priloga uz zapisnik (zahtijevani/dostavljeni dokumenti, pojašnjenja, objašnjenja).

1. U postupku pregleda i ocjene ponuda Naručitelj može pozvati Ponuditelje da u primjerenom roku koji ne smije biti kraći od 5 niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u odnosu na uvjete sposobnosti, pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u Pozivu).

c) Naručitelj je obvezan na osnovi rezultata pregleda i ocjene ponuda odbiti:

 ponudu koja nije cjelovita, ponudu koja je suprotna odredbama dokumentacije za nadmetanje,

 ponudu u kojoj cijena nije iskazana u apsolutnom iznosu, ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive, ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz dokumentacije za nadmetanje, ponudu za koju Ponuditelj nije pisanim putem prihvatio ispravak računske pogreške.

d) Naručitelj je u mogućnosti isključiti ponuditelja samo ako nije udovoljeno uvjetima iz dokumentacije za nadmetanje tj. u skladu s u dokumentaciji navedenim razlozima isključenja.

1. **DONOŠENJE ODLUKE O ODABIRU**

Donošenje odluke o odabiru, odbijanju ili poništenju je u roku 30 dana od isteka roka za dostavu ponuda. Naručitelj će pisanim putem obavijestiti o odabranom Ponuditelju sve Ponuditelje koji su dostavili ponudu, prilažući presliku Odluke o odabiru i Zapisnik o otvaranju i ocjenjivanju ponuda koji sadrže obrazloženje odabira najpovoljnije ponude, razloge isključenja Ponuditelja i razloge odbijanja ponuda. Naručitelj zadržava pravo sklopiti ugovor sa više ponuditelja ovisno o najnižoj cjeni za pojedinu stavku ili grupu usluge odnosno tražene opreme.

Odluka o odabiru sadržava najmanje:

 naziv i adresu odabranog Ponuditelja;

 ponude koje se odbijaju s obrazloženjem odbijanja.

1. **SKLAPANJE UGOVORA**

Ugovor će biti sklopljen s odabranim ponuditeljem - ponuditeljima, ukoliko odabrani ponuditelj odbije potpisati Ugovor, Naručitelj zadržava pravo ponuditi potpisivanje Ugovora sljedećem ponuditelju rang liste, a koji zadovoljava uvjete i kriterije ovoga Poziva.

1. **SADRŽAJ I NAČIN DOSTAVE PONUDA**

Tipski ponudbeni list može se preuzeti bez naknade u prostorijama Naručitelja radnim danom u vremenu od 8,00 do 11,00 sati na adresi Trg hrvatskih branitelja 2, prvi kat – tehnički odjel.

Ponude se dostavljaju isključivo u zatvorenoj omotnici na adresu Inkasator d.o.o., Trg hrvatskih branitelja 4, 47 000 Karlovac, sa naznakom “ponuda za održavanje i nabavu vatrogasne opreme - ne otvaraj”. Krajnji rok za dostavu ponuda je 18.12 2020. godine do 12,00 sati bez obzira na način dostave.

Ponude koje Naručitelj primi nakon isteka roka smatrat će se zakašnjelima i neće biti otvorene.

Ponude se otvaraju 18.12.2020. godine, u prostorijama Inkasatora u 15,00 sati. Predstavnici ponuditelja moći će prisustvovati činu otvaranja ukoliko to dozvole epidemiološke mjere zbog COVID 19 virusa.

**Ponuda mora sadržavati najmanje:**

1. Tipski ponudbeni list – preuzima se kod Naručitelja
2. Preslika upisa u registar. – 8.1.a)
3. Ovlaštenja proizvođača/zastupnika – 8.1.b)
4. Potvrda o nekažnjavanju. – 8.1. c)
5. Dokaz uspješnosti poslovanja BON 1 I 2 – 8.1. d)
6. Potvrda o plaćenim porezima za 2019. g. – 8.1. e)
7. Potvrda o uspješno ispunjenim ugovorima – 8.2. a)
8. Izjava ponuditelja za 2017,2018,2019. g. – 8.2. b)
9. Izjava o broju zaposlenika sa statusom stručne osobe – 8.3.
10. Izjava ponuditelja o predaji bjanko zadužnice. – 10.
11. Cjenik rezervnih dijelova - PASTOR – prilog uz ponudbeni list

INKASATOR d.o.o. KARLOVAC